Gestió Responsable del Territori llança un paquet d´accions contra la COVID 19 que afecten totes les seues àrees
06 maig 2020

## Gestió Responsable del Territori llança un paquet d´accions contra la COVID 19 que afecten totes les seues àrees06 maig 2020Última actualització: 14 juliol 2025

![](../gestion/img/Accions-Covid---Gestio-responsable.jpeg)  
  

L’**àrea de** **Gestió Responsable del Territori,** **que inclou els departaments de Ramaderia i Pesca, Medi Natural i Arquitectura i Patrimoni Artístic, Històric i Cultural,** ha llançat un conjunt de primeres mesures per tal d’adaptar la seua activitat a les noves circumstàncies. Amb 10 objectius que es materialitzen el 15 accions concretes, consensuades amb la resta de grups polítics i aprovades al Ple d’ahir en la declaració institucional, dins les 127 mesures proposades per afrontar l’emergència sanitària i les seues conseqüències a la nostra ciutat.

En aquest primer conjunt de mesures s’ha prioritzat el suport als i les professionals del sector primari, en especial a l’agricultura i la pesca, considerats de primera necessitat i que han estat en primera línia des del començament del confinament. De fet, la pròxima setmana se signaran els convenis amb l’associació de regants de la Marjal i la Confraria de Pescadors per tal d’avançar-los les ajudes econòmiques.

_«També mesures al voltant de la reapertura i reorgantització en les pròximes setmanes de_ _tota la nostra activitat al voltant de les visites i activitats al museu arqueològic i centres d’interpretació per tal d’incorporar els nous criteris de seguretat i control._ _Així com itineraris circulars I mesures d’higiene...__“,_ ha explicat la **regidora delegada, Alícia Izquierdo.**

Accions pensades per a la difusuió del patrimoni I per ajudar la gent des de casa a planificar, d’una forma lúdica I amena, les futures visites.

_“Mesures també per a sectors econòmics propis, que gestionem, o per a la seguretat dels parcs i jardins, als quals ja s’ha destinat una ampliació del contracte per ajudar a la desinfecció, la posada en marxa d’__altres zones encara no cobertes, etc...”_.

**Mesures**

Campanya de difusió "Coneixent Gandia", amb publicacions diàries sobre la història del municipi de caràcter divulgatiu, amb gran èxit entre la ciutadania.

  

Concurs "El MAGa a casa!" per als xiquets i el joves, amb diversos reptes amb la finalitat d'ajudar a amenitzar el confinament al sector infantil i adolescent, amb recompenses com una nit al museu i diversos tallers per als participants.

Recomanacions bibliogràfiques setmanals per fomentar la lectura d'obres vinculades al patrimoni històric i arqueològic de la ciutat.

Reactivació de les activitats i les visites al MAGa sota els nous paràmetres de segureat i control.

Pla d’ajuda als professionals del camp mitjançant el Consell Agrari.

Suport exprés als productors locals a través de la implementació de mercats de venda no sedentària de productes de primera necessitat. Els mercats de proximitat no suposaran cap cost per als professionals del sector.

Canalització de totes les ajudes econòmiques del sector pesquer a través de la confraria, incrementant el seu conveni. Tal increment serà per a cobrir les despeses dels amarres dels pescadors, per a la compra directa per part de la confraria del producte excedentari a un preu mínim, prèviament pactat. El producte d’excés es repartirà al banc d’aliments, menjadors socials...etc.

Increment de la partida estival destinada a pal·liar la temporalitat del sector mitjançant mètodes de captura de meduses. L’increment s’utilitzarà per a augmentar el nombre de barques i freqüència de eixides a “faenar”.

Acordonament i desinfecció de tots els espais de jocs als parcs i jardins de la ciutat.

Desdoblament de la plantilla en diversos horaris i zones per tal d’assegurar la protecció dels treballadors i treballadores.

Obertura al públic del servei d’horts socials prèvia implementació de mesures de seguretat i control per part del servei de guarderia rural.

Modificació dels períodes de cremes agrícoles i control per part del servei de guarderia rural.

Campanyes de difusió dels espais naturals i dels ecosistemes de la ciutat a les xarxes, amb concursos, sortejos i recomanacions.

Reactivació de totes les activitats de turisme ambiental i interpretatiu a través de la xarxa d'infraestructures verdes XIVEGA i reobertura (seguint totes les recomanacions) dels Centres d’Interpretació per tal de dinamitzar l’oferta turística, oferint un producte segur i sense masificacions.

[Documentos adjuntos](../gestion/documentos/Accions-Covid---Agricultura.jpeg)

[Twittear](https://twitter.com/share)